text: · تفرم الشحمة مع البصل على ماكينة فرم اللحمة الشفرات المتوسطة ثم تدعك مع الفليلفة الحمراء الناعمة و نصف البهار المشكل و توضع جانباً .
text: #000005
text: · تقلى اللحمة على نار متوسطة حتى تنضج و يجف مرقها .
text: #000006
text: · تبعد اللحمة عن النار ثم تتبل بباقي البهار و تضاف الشحمة و تقلب الحشوة .
text: #000007
text: · تترك الحشوة حتى تبرد مع التقليب كل 5 دقائق و الهدف أن تمتزج اللحمة بالشحمة بشكل تام .
text: #000008
text: · تضاف المكسرات , أصبحت الحشوة جاهزة .
text: #000009
text: · ينقع البرغل و البصل و القليل من الملح بالماء البارد مدة 10 إلى 15 دقيقة ثم يصفى جيداً .
text: #000010
text: · يفرم البرغل مع البصلة على ماكينة فرم اللحمة ثلاث مرات .
text: #000011
text: · تضاف اللحمة الهبرة و البهار و رشة القرفة و تدعك مع البرغل لمدة عشر دقائق على الأقل حتى نحصل على عجينة متماسكة و طرية .
text: #000013
text: · تذاق الكبة و يضاف القليل من الملح إذا دعت الحاجة و تعدل البهارات حسب الرغبة .
text: #000014
text: · يحضر صحنان بحجم واحد , حجم الصحن حسب الرغبة و بالوصفة الأصلية تعد الكبة بحجم أكبر بكثير مقارنة بحجم الكبة الظاهرة بالصورة .
text: #000016
text: · تقطع الكبة لكرات بحجم مناسب لحجم الصحن ثم يقلب الصحن و يغطى بورقة نايلون مبللة بالقليل من الماء البارد .
text: #000017
text: · توضع ملعقتان أو ثلاثة ملاعق من الحشوة المجهزة على أول قرص و يراعى عدم اقترابها من الحواف .
text: #000019
text: · يوضع القرص الأخر بانتباه فوق الحشوة ثم يغطى بورق نايلون أخر و تسد أطرافه بشكل جيد .
text: #000020
text: · يوضع القرص المجهز على صينية واسعة مغطاة بورق نايلون , تكرر العملية مع بقية الكبة حتى تنتهي كل الكمية .
text: #000022
text: · تذوب السمنة على نار هادئة في صاج أو طواية غير لاصقة و تترك حتى تحمى . تقلى الأقراص قرص واحد أو قرصيين كل مرة حسب حجم الأقراص و حجب حجم الصاج و تترك حتى ينضج أول وجه .
text: #000023
text: · تقدم الكبة فوراً مع السلطة الحامضة أو سلطة ست كليلة أو اللبن العيران .
text: #000025
text: وصفات تانية ممكن تعجبك
text: #000026
text: شي بيشهي ونفس طريقتنا
  وياستي حكيك مزبوط عن الهبرة انه مو موجودة برا حلب ولما شافوها اهل الشام قال شو هاللحمة ليش لونها زهري :eek
  حتى هون اذا بدنا نعمل كبة او مرتديلا صرنا نحطها عالخلاط ومع هالتلجات بتصير متل هبرة حلب المدقوقة
  الف شكر الك ولاية على توضيح هالاكلة الصعبة
text: #000029
text: ااخ يا منى شقد شهيتيني عل الكبة من زمان ما اكلناها وما بعرف اعملها ابدا . ما علمتني امي اعمل كبة قبل ما اتزوج. الله يسامحك يا امي .كنت مشغولة بالدراسة وبعدها اتزوجت وسافرت واشتغلت فما فضيت للكبة ابدا.يللا بلكي بتشجع وبعملها بس بخاف ما تزبط معي :cry
text: #000034
text: بسم الله ما شاء الله. يخزي العين عنك و عن اختك. الله يعطيكم الصحه و العافيه يا رب. شو هالكبه يللي بتشهي. والله ما قدرت امر بدون ما علق. بتعرفي صارلي فتره عم بدخل على بلوجات و مواقع طبخ و شفت هالكبه بس مش عارفه وين و عاملينها على حجم اصغر و ضلت ببالي اعملها بس هاي شكلا غير اسمالله احلى والله من الصوره كاني دقت طعمتها يامنى. الاسبوع اللي جايي لازم اعملا باذن الله. ريتون يسلموا هالايدين يلي طبخوا و اللي صوروا.
text: #000035
text: ليليليليش اخيرا نزلت هالوصفة ابوس روحك يا منى على هالاكلة الله يسلم دياتك وديات اللي عملوها ويجزيكم الخيرونحن مقدرين تعبك وقلة وقتك بيت واولاد وووو الله يلبسك العافيةونحن كمان طلباتنا كتيرة ودمنا تقيل لذلك نشكرك كتير وعلى اقل من مهلك والله مقدرين تعبك معناايه والله انا وصفة واحدة وظليت شي 4 شهور عم اتهيألأنزلها وكل يوم بقول بكرة بقى انت الله يعينك عدا عن الاسئلة والتعليقات اللي بتردي عليهم اول باول الله يجزيك الخير ويبل قلبك بولادك
text: #000038
text: هادا بس من زووءك و ربي يبارك فيك و بكل عيلتك الحلوة
  كتير انبسطت ان الوصفات عجبوك , و أتمنى تجربيهم و يكونوا متل ما بتحبي و أطيب :zzz
text: #000045
text: يممي و الله من وصفك اشتهيت دوقها , الف صحة و الف هنا على قبلك وقلب زوجك .
  اكيد البهارات الي اضفتيها عطت طعم , و هي بهارات لذيذة و استعملها بس للكبة النية , اكيد كمان مع هل الكبةو رح تعطي طعم طيب كتير
  الف شكر الك لتجربتك الوصفة و كمان الف شكر الك للأضافة و الفكرة اللذيذة :zzz
text: #000049
text: يالله شو مشتهية الكبة بكل انواعا بس المشكلة ماعندي ماكينة لحمة
text: #000050
text: منظر بيشهي واكيد الطعمة اطيب واطيب
text: #000051
text: الله يعطيكي الف عافية
  لازم لما اجي عسوريا زورك ودوء من اكلاتك الطيبين
text: #000052
text: منى يا منى شو هذا حرام والله حرام شو هالاغراءات هذه اللي بتقدميلنا اياها عن جد شي بجنن بدي اجربها ان شاءالله وتغيير شكل عن الكبة المقلية
  طيب هلأ يا منى بدي اسألك بالنسبة للكبة المقلية بقدر اعملها من قبل بيوم وحطها بالثلاجة بحيث اني اقليها ثاني يوم لأني ما بدي احطها بالفريزر فشو رأيك يا ريت تفيديني وبكون شاكرة الك
text: #000054
text: مرحبا منى معلش انا نسيت أسألك وسامحيني على كثر الاسئلة بس بالنسبة للكبة الصاجية كم تقريبا كمية السمنة اللي راح نستعملها للقلي يعني مثل كمية الزيت اللي بنقلي فيه الكبة المقلية ولا خفيف والسؤال الثاني بقدر استعمل جهاز التوستر الكهربائي (الجريل) وادهنه بشوية سمنة بدل الصاجة او الطواية
text: #000055
text: ان شاء الله تجربيها و تكون طيبة و متل ما بتحبي أو ألذ
  الكبة المقلية اكيد فيك تعمليها قبل بيوم و تحطيها بالبراد لتاني يوم , بس بشرط تغطيها لحتى ما تنشف
  الكبة الصاجية بتنقلى بسمنة قليلة , يعني ملعقة أو ملعقتين , لان هيا رح تنز من الشحمة الي بقلبها .
text: #000056
text: بالعكس , دا انت تامر يا جميل و انا بنفسي كتير أعمل عزومة كبيرة لكل الاخوات في الموقع و تكون العزيمة في بيتي لحتى نتعرف على بعض كلنا و مناكل كبة و يلنجي و يبرق و يمكن فريكة :zzz
text: #000058
text: مرحبا منى كيف الصحة منى انا بعثت لك تعليق عند الكبة المقلية وسألتك عن البرغل يا ريت تفيديني شكرا الك
text: #000059
text: السلام عليكم ست منى هل هي بالنهاية تطلع مثل أقراص الهمبرجر لاني كذا اشوفه مافيه ارتفاع بالنصف وهل هي تفرق عن المشويه بالمقادير سامحيني على اسئلتي
text: #000060
text: و عليكم السلام و رحمة الله و بركاته ريحانة
  ممم , هلا هي متل المشوية بس على ارق , ااقصد بالشكل , اما بالنسبة للمقادير فكمان مختلفة كتير بالحشوة و بطريقة الطبخ و غير طعمة تمام
  اسفة للتاخير بالرد , سموحة
text: #000061
text: و عليكم السلام و رحمة الله و بركاته ريحانة
  ممم , هلا هي متل المشوية بس على ارق , ااقصد بالشكل , اما بالنسبة للمقادير فكمان مختلفة كتير بالحشوة و بطريقة الطبخ و غير طعمة تمام
text: #000062